Andreas Öberg

Andreas Öberg (født 6. august 1978 i Stockholm) er en svensk jazzmusiker (gitar) kjent for sitt virtuose spill innen sigøynerjazz. 

Öberg har utdannelse fra 
Sødra Latins Gymnasium (1994–97) og Kungliga Musikaliska Akademien (1998–2002).  Han var i Peter Johannesson band (1996).
På norske Hot Club Records har han utgivelser med Jimmy Rosenberg og Jon Larsen, og Yorgui Loeffler og Ritary Gaguenetti (Andreas, Ritary & Yourgui, 2004) og som solist (Young Jazz Guitarist, 2005; Solo, 2006), samt DVD med Marian Petrescu.
I 2004 etablerte han Hot Club de Suede med Hampus Lundgren, bass, og Gustav Lundgren, gitar.  I 2005
har han egen kvartett som innbefatter Marian Petrescu, piano, Jörgen Smeby, bass, og Robert Ikiz, trommer.
Internasjonalt har han samarbeidet på utgivelser og turneer med bl.a. Jimmy Rosenberg,
Putte Wickman, Joey De Francesco, Mark Murphy.
Han er mottaker av Jazzclub Fasching Award 2002, Albin Hagstrøms stipend 2003, Gevaliaprisen 2004.  I 2006 ga han ut læreboken «Gypsy Jazz».

 Eksterne lenker 

 andreas-oberg.com

Kategori:Svenske jazzgitarister
Kategori:Personer fra Stockholm
Kategori:Fødsler i 1978